और मौक़ा अगर सालों बाद भारत और पाकिस्तान के बीच क्रिकेट मैच का हो, तो इस सट्टा बाज़ार की गतिविधियों का अंदाज़ा लगाया जा सकता है.

माना जाता है कि कुल ग़ैर क़ानूनी सट्टे का क़रीब तीन चौथाई मुंबई में लगता है.

मीडिया रिपोर्टों के अनुसार पिछले साल भारत और ऑस्ट्रेलिया के बीच हुए विश्व कप के फ़ाइनल के दौरान अकेले मुंबई में 50 करोड़ डॉलर का सट्टा लगा था.

और अब मौक़ा है सालों बाद भारत और पाकिस्तान के बीच हो रही पूर्ण क्रिकेट सिरीज़ का.

मुंबई के एक सट्टेबाज़ का कहना है कि 13 मार्च को कराची में भारत और पाकिस्तान के बीच हुए पहले एक दिवसीय मैच के दौरान पूरे देश में एक अरब डॉलर का सट्टा लगा था.

लेकिन ग़ैर क़ानूनी सट्टे को लेकर बदनाम मुंबई, पुलिस अधिकारियों की नज़र में भी चढ़ा हुआ है.

बाहर से धंधा

अभी तक आठ दलाल गिरफ़्तार किए जा चुके हैं. पुलिस की कड़ी कार्रवाई के कारण ज़्यादातर सट्टेबाज़ अब मुंबई शहर के बाहर से अपना धंधा चला रहे हैं.



मुंबई पुलिस की अपराध शाखा के संयुक्त आयुक्त सत्यपाल सिंह का कहना है, "सट्टेबाज़ी पर एकाएक रोक लगाना संभव नहीं. हमें सूचना मिली है कि ज़्यादातर सट्टेबाज़ या तो गुजरात या फिर नवी मुंबई चले गए हैं."

मुंबई के एक सट्टेबाज़ का कहना है कि शहर में तीन हज़ार सट्टेबाज़ काम करते हैं लेकिन इनमें से पाँच का धंधा सबसे बड़ा है.

क्रिकेट पर भारत में बड़े पैमाने पर सट्टा भारत के 1983 में विश्व कप जीतने और फिर मैचों का सीधा प्रसारण ज़ोर-शोर से दिखाए जाने के बाद शुरू हुआ.

इंटरनेट पर मौजूद सीबीआई की एक रिपोर्ट में कहा गया है कि आजकल क्रिकेट में सट्टेबाज़ी शायद देश का सबसे बड़ा संगठित धंधा है.



आकलन के अनुसार अगर किसी भी एक दिवसीय मैच का भारत में सीधा प्रसारण किया जा रहा है तो उसमें लाखों डॉलर का सट्टा लगता है.

मीडिया में इसकी भी हमेशा से चर्चा होती है कि सट्टेबाज़ी का बाज़ार अंडरवर्ल्ड की देखरेख में चलता है और इसका नियंत्रण दुबई से होता है.

कमज़ोर क़ानून

सट्टेबाज़ी भारत में ग़ैर क़ानूनी है लेकिन इस मामले पर क़ानून बहुत कड़ा नहीं है.



इस धंधे के फलने-फूलने के पीछे पब्लिक गैम्बलिंग एक्ट के कई कमज़ोर पहलू हैं.

इस क़ानून के प्रावधान राज्यों में अलग-अलग हैं. वकील मजीद मेमन का कहना है, "यह क़ानून सट्टेबाज़ी को गंभीरता से नहीं लेता है और इसे रोकने में नाकाम रहा है. महाराष्ट्र में इस क़ानून के तहत... \n\nउपरोक्त लेख के लिए मुझे एक अच्छा शीर्षक दें।
भारत-पाक क्रिकेट पर सट्टा बाज़ार गर्म